Ixef wis sen Tanfust i d-ittalesen ald ad sserwaten, niɣ di tmeɣriwin, tanfust ɣer-s adeg d usdid, s umata ma yella d argaz i d-ittalsen tanfust ad t-naf ittales-itt-d di terbaɛt, zzat n Tzawit (Ljameɛ) acku zik tzawit tella d amkan deg i ttemlillen yudan, s umata argaz yettawi-itt-d berra n uxxam jar n yirgazen, drus mani i tt-id-yettawi deg yiḍ niɣ deg uxxam, mani tameṭṭut tettawi-as tawuri-aya, tulsa n tenfust taɣerfant jaǧǧ n uxxam yettili di taddart n yiḍes, niɣ zzat n yilmes, d adeg deg i tettemlil twacult niɣ tawya.